laion/Wikipedia-Exotic huggingface dataset:
Hambergeni ühisvald

Hambergen on valdade ühendus (Samtgemeinde) Saksamaal Alam-Saksimaal Osterholzi kreisis. Selle pindala on 135,02 km². 31. detsembril 2017 elas seal 11 778 inimest. Selle keskus on Hambergen. Samtgemeinde Hambergen koosneb järgmistest valdadest: Axstedt Hambergen Holste Lübberstedt Vollersode
Axstedt

Axstedt on vald Saksamaal Alam-Saksi liidumaal Osterholzi kreisis. Valla pindala on 10,70 km². 31. detsembril 2017 elas seal 1161 inimest. See kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.axstedt.de
Vēveri (Kārķi vald)

Vēveri (vanasti ka Saloši) on küla (mazciems) Lätis Valka piirkonnas Kārķi vallas. Küla asub merepinnast 95 meetri kõrgusel, valla keskusest Kārķist 8,5, Riiast 147 ja piirkonna keskusest Valkast 21 kilomeetri kaugusel. Seal asub Vēveri bussipeatus. Autotransporta direcija Vietvārdu datubāze
Veckārķi

Veckārķi on küla (mazciems) Lätis Valka piirkonnas Kārķi vallas. Küla asub Akmene jõe kaldal, merepinnast 60 meetri kõrgusel, Riiast 149, valla keskusest Kārķist 1,9 ja piirkonna keskusest Valkast 28 kilomeetri kaugusel. Veckārķi tekkis endise Vana-Kaarküla mõisa (Alt-Karkel) keskuse juurde. Seal asub Veckārķi bussipeatus. Autotransporta direcija Vietvārdu datubāze
Kõrgelaid

Kõrgelaid (ka Kõrglaid) on laid Hiiumaa vallas Väinameres Hiiumaast kagus. Saar kuulub Hiiumaa laidude maastikukaitseala laidude sihtkaitsevööndisse. Laidu on esmamainitud 1770. aastal kui Korgeland. 1798 Ludwig August Mellini "Liivimaa atlases" on laid kui Körgelaid. Kõrgelaiu nimi tuleb tema kõrgusest. Laiu kallas on järsk just enamkasutatava sadamakoha juurest. Kõrgelaiust kirdes asub Vareslaid, lõunas Hanerahu ning kagus Ankrurahu ja Ahelaid. Kõrgelaiu pindala on 14,4 hektarit. Väikesele pindalale vaatamata on ta paljude teiste Väinamere saarte kõrval üpris kõrge (kuni 4,4 meetrit merepinnast), mille järgi ta on ka nime saanud. Laiu põhjaosa on kõrge ja 1 hektari ulatuses kaetud metsaga, puuliikidest on seal palju saart. Laiul on 2 hektarit puiskarjamaad. Kõikjal esineb türnpuid, mis on kohati väga jämedad, meenutades Hanerahu olustikku. Saarelt ei puudu ka kadakad. Haruldasematest taimedest kasvab laiul rand-kirburohi ja samblikest neersamblik. 2005. aastal pesitses laiul kuus paari tõmmuvaeraid. Kõrgelaiul tegutses aastatel 1842–1860 kõrts, mida pidas üks Saarnaki laiu elanik. 2000. aasta suvel olid saarel televisiooni tõsielusarja "Robinsonid" võtted, mille käigus jäädvustati eestlaste, lätlaste ja leedulaste elu eraldatud saarel. Sarja tegijatest maha jäänud praht ja tarbeesemed põhjustasid looduskaitsjate seas pahameelt. Laiu järgi on nimetatud reisilaev Kõrgelaid. Kõrgelaid on armastatumaid Hiiumaa laide, kuid selle külastamise teevad keerukaks saare kaugus mandrist ja maastikukaitseala piirangud. Kõrgelaiul on lubatud viibida kaitseala valitseja nõusolekuta jääkatte tekkimisest selle lagunemiseni. Kõrgelaid Eesti looduse infosüsteemis, vaadatud 11. juulil 2019. Marja Kallasmaa: "Hiiumaa kohanimed." Eesti Keele Sihtasutus. Tallinn, 2010. Kõrgelaid Eesti looduse infosüsteemis Eesti Televisiooni saade "Osoon": "Rabahani. Geeniprojekt. Kõrgelaiu hülged"
Laadla

Laadla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Torgu valda. Laadla on turistide, puhkajate ja ka kohalike elanike seas väga atraktiivne paik. Kogu Sõrve poolsaar on ajalooliselt põnev ja looduslikult kaunis koht ning oma eraldatusega ligitõmbav piirkond. Laadlas on külakauplus. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Skaalafunktsioon

Skaalafunktsioon on matemaatiline funktsioon, mis kirjeldab skaalapunktide (-jaotiste) skaalal paiknemise seaduspärasust. Enamikul juhtudel soovitakse lineaarset skaalafunktsiooni. Näiteks ampermeetrite puhul soovitakse, et skaala jaotised paikneksid skaalal osuti poolt sellel läbitud lõigu pikkuse lineaarses vastavuses ampermeetrit läbiva elektrivoolu suurusele. Tüüpilisemad skaalafunktsioonid on veel ruutfunktsioon ja logaritmiline või eksponentsiaalne funktsioon. Ruutfunktsioon saadakse tihti füüsikalise seose tõttu – näiteks ruutseose tõttu pinge ja võimsuse vahel. Logaritmiline või eksponentsiaalne funktsioon realiseeritakse tihti elektrooniliste vahenditega. Näiteks audiosignaali (heli) nivoo logaritmilistes mõõturites kasutatakse selleks p-n-siirde (pooljuhtdioodi) pingelangu logaritmilist sõltuvust seda läbivast voolust.
Siriono keel

Siriono keel on tupii-guaranii keelkonda kuuluv keel, mida räägivad tänapäeva Boliivia kirdeosas El Beni ja Santa Cruzi departemangus elavad sirionod. 2011. aastal hinnati keele kõnelejate arvuks 190, sealhulgas 30 monolinguaali. http://www.ethnologue.com/language/srq https://phoible.org/languages/srq
Michael Fincke

Edward Michael Fincke (sündinud 14. märtsil 1967) on Ameerika Ühendriikide õhuväelane ja NASA astronaut. Fincke liitus 1990. aastal Ameerika Ühendriikide õhuväega, kus ta seisuga veebruar 2019 oli koloneli auastmes. Ta valiti astronaudiks 1996. aastal ja on osalenud missioonil STS-134 ning olnud Rahvusvahelise kosmosejaama 9. ekspeditsiooni liige ja 18. ekspeditsiooni komandör. Jaanuaris 2019 teatas NASA, et Fincke on määratud CST-100 Starlineri esmalennu meeskonda. Ta asendas Eric Boe, kes eemaldati missioonilt tervislikel põhjustel. "Edward Michael "Mike" Fincke (Colonel, U.S. Air Force, Ret.) NASA Astronaut". NASA. Vaadatud 1. veebruar 2019. "NASA Switches Astronaut on Boeing's 1st Crewed Starliner Spacecraft Test Flight". Space.com. Vaadatud 1. veebruar 2019.
Palomari observatoorium

Palomari observatoorium on observatoorium, mis asub San Diego maakonnas Palomari mäel. Observatooriumi omanik on California Tehnoloogiainstituut. Lisaks California Tehnoloogiainstituudile saavad seal vaatlusaega ka instituudi partnerid, kelle hulgas on Jet Propulsion Laboratory ja Cornelli Ülikool. "Touring the Palomar Observatory, Home of the Hale Telescope". Space.com. Vaadatud 1. veebruar 2019.
Lindmetsa

Lindmetsa on küla Saare maakonnas Saaremaa vallas. Piirneb idas Lõupõllu külaga ja lõunas Kaunispe külaga. Enne Eesti omavalitsuste haldusreformi 2017. aastal kuulus küla Torgu valda. Külas on Koplinina, Tigadu mägi (23,2 m) ja Kaski jõgi[küsitav]. 1. jaanuaril 2006 elas külas 15 inimest. Lindmetsa hoiuala Lindmetsa maastikukaitseala Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
ABB AS

ABB AS on energeetika ja automaatikaga tegelev Eesti aktsiaselts. ABB AS kuulub ettevõttele ABB. Ettevõtte peakontor asub Harju maakonnas Jüril. Aasta 2021 seisuga asus Jüris kolm tehast: ühes toodetakse mootoreid ja generaatoreid, teises sagedusmuundureid ning kolmandas elektrijaotusseadmeid. Aga augustis sai teada, et aasta lõpuks otsustati elektrijaotusseadmete tootmisüksuse sulgeda ja umbes sada töötajat koondada. Ettevõte asutati 31. detsembril 1991. Seisuga 2016 töötas ettevõttes umbes 1500 inimest, 2019. aastal 1296 inimest, 2020. aastal 1184 inimest. 2008 pälvis ettevõte aasta ettevõtte aunimetuse. Mitmel aastal on saadud aasta investori aunimetus. 2019. aastal oli käive 158,2 mln. eurot ABB sulgeb Eestis ühe tehastest, koondab aasta lõpuks sadakond töötajat ERR, 19.08.2021 (vaadatud 21.08.2021) https://new.abb.com/ee/meist/eestis (vaadatud 30.01.2019) ABB закрывает часть производства в Эстонии dv.ee 18.08.2021 (vaadatud 21.08.2021) Koduleht "ABB sulgeb Eestis finantsteenuste keskuse" ERR, 19. veebruar 2022
ABC Supermarkets

ABC Supermarkets AS – 2002. aastal asutatud Eesti jaekett, mille ostis 2020. aastal Selver. Ostutehinguga sai Selver kõigi ABC Supermarketsi kaupluste omanikuks. Selveri jaeketi koosseisu läksid: 16 Comarketi kauplust Harju-, Pärnu- ja Tartumaal, kaks Delice’i toidupoodi Viimsis ja Pärnus ning Solarise toidupood. ABC Supermarketsi 2018. aasta müügitulu oli 57,4 miljonit eurot. ABC Supermarkets asutati 2002. aastal, kui ettevõte ostis 10 SPARi kaubamärgi all tegutsenud kauplust. Ettevõte hakkas kauplusi viima Comarketi kaubamärgi alla 2003. aastal. ABC Supermarkets pani Delice’i kaubamärgile aluse, kui 2009. aastal avatud Solarise toidupoe kontseptsioonist kasvas välja uus kaubamärk Delice. ABC Supermarkets AS tegutses kuni 2009. aastani Comarket AS ärinime all, siis jätkati ABC Supermarkets AS nime all. Ärinimi muutus seoses sellega, et ettevõte alustas opereerimist mitme kaubamärgi all. ABC Supermarketsi jaeketi ostis 2020. aastal Selver. ABC Supermarketsile kuulusid Comarket, Delice ja Solarise toidukauplus, mis kuuluvad alates ostutehingust Selveri jaeketti. Kaupluste müügipind oli 12 300 ruutmeetrit. Ruuda, Lennart (27. aprill 2020). "Suurtehing kriisi ajal: Selver ostab Comarketi kaupluseketid". Postimees online. Vaadatud 11.10.2021. "ABC Grupp ja Selver viisid lõpuni ABC Supermarkets AS-i aktsiate tehingu". 03.06.2020. Vaadatud 11.10.2021. "Selver ostab ABC Supermarketsi kauplused". Kaubandus. 27.04.2021. Vaadatud 11.10.2021. "ABC Supermarkets AS uudised". September 2009. Vaadatud 11.10.2021.
Bauroc

AS Bauroc (varasema nimega AS Aeroc Jämerä) on Eesti ehitusettevõte, mis toodab poorbetoontooteid; ühtlasi Põhja-Euroopa suurim poorbetoontoodete valmistaja. Ettevõte (täpsemalt kontserni) tütarettevõtted asuvad Lätis, Leedus ja Soomes. AS Bauroci omanik on AS Yaico. Ettevõte asutati 2001. Ettevõtte tehased asuvad Virumaal Andjas ja Kohtla-Järve Ahtme linnaosas. Ettevõte kasutab kahte kaubamärki: bauroc ja ROCLITE. https://bauroc.ee/ettevottest/ulevaade/ (vaadatud 30.01.2019) Koduleht
Fabian Delph

Fabian Delph (sündinud 21. novembril 1989 Bradfordis) on Inglismaa endine jalgpallur. Ta mängis poolkaitsja või vasakkaitsjana erinevates Inglismaa klubides ja Inglismaa jalgpallikoondises. Ta alustas klubikarjääri kodulinnas Bradford Citys. 2001. aastal liitus ta Leeds Unitediga ning klubi põhimeeskonnas tegi ta debüüdi 2007. aastal. Leeds Unitedi põhikoosseisus mängis ta hooajal 2008–09 Inglismaa tugevuselt kolmandas liigas ja lõi kuus väravat. 2009. aastal valiti ta The Football League'i aasta noormängijaks. 2009. aasta augustis liitus Delph Inglismaa kõrgliiga klubiga Aston Villa. Esimesel kolmel hooajal sai ta Aston Villas võrdlemisi vähe mänguaega, kuid kuulus järgmisel kolmel hooajal Aston Villa põhikoosseisu. Esimese värava Premier League'is lõi ta 4. detsembril 2013 mängus Southamptoni vastu. Aastatel 2014 ja 2015 valiti ta Aston Villa hooaja parimaks mängijaks. 2015. aasta juulis sõlmis ta viieaastase lepingu Manchester Cityga. Hooaegadel 2017–18 ja 2018–19 tuli ta klubiga Inglismaa meistriks. 2019. aasta juulis sõlmis ta kolmeaastase lepingu FC Evertoniga. Debüüdi Inglismaa jalgpallikoondises tegi ta 3. septembril 2014 sõprusmängus Norra vastu. Ta kuulus Inglismaa koondisse 2018. aasta maailmameistrivõistlustel. Manchester City Premier League: 2017–18, 2018–19 "Fabian Delph: Manchester City sign Aston Villa captain". BBC Sport. 17.7.2015. Vaadatud 1.2.2019  Fabian Delph – pildid, videod ja helifailid Wikimedia Commonsis Profiil Manchester City F.C. kodulehel
Lõupõllu

Lõupõllu (Lõopõllu) on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Torgu valda. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Vaba Akadeemia

Vaba Akadeemia, sihtasutus ACADEMIA ARTIUM LIBERALIUM ühendab Eesti õppejõude, teadlasi, mõtlejaid ja õppijaid. Akadeemia asutasid Marju Lepajõe, Mihhail Lotman, Ülar Ploom, Hardo Pajula, Maria-Kristiina Lotman. Sihtasutus ACADEMIA ARTIUM LIBERALIUM. Põhikiri. Vaba akadeemia avaloeng. Postimees, 1. 06.2018 Vaba Akadeemia avaloeng. Alar Laats: Ida pool idakristlust. Vaba akadeemia loeng. Mihhail Lotman. Siioni tarkade protokollide müsteerium. [1] Vaba akadeemia YouTubeis.
Alieši

Alieši on küla (vasarnīcu ciems ehk suvilapiirkond) Põhja-Lätis Valka piirkonna Valka vallas. Küla asub merepinnast 67 meetri kõrgusel Valka linna piiril. Küla on suvilapiirkond. Selle moodustavad kaks suvilakooperatiivi - Alieši ja Celtnieks. Nõukogude perioodil eraldati seal suvilate tarbeks 800 krunti, neist hoonestatud on 600. Vietvārdu datubāze
Bērzezers

Bērzezers on küla (vasarnīcu ciems ehk suvilapiirkond) Põhja-Lätis Valka piirkonna Valka vallas. Küla asub merepinnast 70 meetri kõrgusel valla põhjaosas, samanimelise järve kaldal. Bērzezers asub Valkast 10 ja Härgmäest 5 kilomeetri kaugusel. Külas kasvav Bērzezersi tamm on looduskaitse all. Seal asub Brīdaga bussipeatus. Läti Ruumiandmete Agentuur Latvijas īpaši aizsargājamām dabas teritorijām dabas datu pārvaldības sistēmā OZOLS Autotransporta direcija
Kalnstaldoti

Kalnstaldoti on küla (mazciems) Põhja-Lätis Valka piirkonna Valka vallas. Küla asub maantee A3 ääres, valla keskusest Lugažist 4,2, piirkonna keskusest Valkast 4,8 ja Riiast 154,3 kilomeetri kaugusel.
Ķeizarpurvs

Ķeizarpurvs on küla (mazciems) Põhja-Lätis Valka piirkonna Valka vallas. Küla asub valla põhjaosas, valla keskusest Lugažist 8,8, piirkonna keskusest Valkast 9,4 ja Riiast 168,3 kilomeetri kaugusel. Külast põhja pool asub Ķeizari soo. Vietvārdu datubāze
Läbara

Läbara on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Torgu valda. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Glen Moss

Glen Robert Moss (sündinud 19. jaanuaril 1983 Hastingsis) on Uus-Meremaa jalgpallur. Ta mängib väravavahina Austraalia kõrgliiga klubis Newcastle Jets. Ta alustas klubikarjääri 2000. aastate alguses, mängides muuhulgas Austraalia kõrgliiga klubides Sydney Olympic ja New Zealand Knights ning hooajal 2006–07 Rumeenia kõrgliigas Dinamo Bucureștis. Alates 2007. aastast on ta mänginud ainult A-League'i klubides. Aastatel 2007–2009 ja 2012–2017 kuulus ta Wellington Phoenixi, 2009–2010 Melbourne Victory, 2010–2012 Gold Coast Unitedi ning kuulub alates 2017. aastast Newcastle Jetsi ridadesse. 2016. aastal valiti ta Wellington Phoenixi aasta mängijaks. Uus-Meremaa jalgpallikoondisse kuulus Moss aastatel 2006–2017. Ta osales Uus-Meremaa koondisega 2010. aasta maailmameistrivõistlustel, 2009. ja 2017. aasta FIFA konföderatsioonide karikaturniiril, 2004., 2008. ja 2012. aasta Okeaania meistrivõistlustel.
Fabinho

Fábio Henrique Tavares (tuntud kui Fabinho; sündinud 23. oktoobril 1993) on Brasiilia jalgpallur. Ta mängib kaitsva poolkaitsja või paremkaitsjana Saudi Araabia kõrgliiga klubis Al-Ittihad. Ta alustas klubikarjääri kodumaal Fluminenses. 2012. aasta juunis liitus ta Portugali kõrgliiga klubiga Rio Ave, kuid suundus juba järgmine kuu Madridi Reali duubelmeeskonda Real Madrid Castilla, mängides hooajal 2012–13 meeskonnaga Hispaania esiliigas. Ainsa mängu Madridi Reali esindusmeeskonnas tegi ta 8. mail 2013 liigamängus Málaga vastu. 2013. aasta juulis liitus ta Prantsusmaa kõrgliiga klubiga Monaco, kus mängis järgmised viis hooaega. Hooajal 2016–17 tuli ta Monacoga Prantsusmaa meistriks. See hooaeg oli Fabinho jaoks üheksa väravaga individuaalselt ka kõige edukam. 2018. aasta mais sõlmis ta lepingu Liverpooliga. Esimese värava Inglismaa kõrgliigas lõi ta 26. detsembril 2018 mängus Newcastle Unitedi vastu. Hooajal 2018–19 võitis ta Liverpooliga Meistrite Liiga. Suvel 2023 liitus ta ligi 46 miljoni euro eest Al-Ittihadiga. Debüüdi Brasiilia jalgpallikoondises tegi Fabinho 7. juunil 2015 sõprusmängus Mehhiko vastu. Ta on kuulunud Brasiilia koondisse 2015. aasta Copa Américal ja 2016. aastal Copa América Centenariol. Monaco Ligue 1: 2016–17 Liverpool UEFA Meistrite Liiga: 2018–19 UEFA Superkarikas: 2019 "Fabinho: Liverpool agree £39m deal for Monaco midfielder". BBC Sport. 28.5.2018. Vaadatud 1.2.2019  Fabinho – pildid, videod ja helifailid Wikimedia Commonsis
BCS

BCS võib tähendada järgmist: Baltic Computer Systems, Eesti ettevõte ...
Mauro Zárate

Mauro Matías Zárate (sündinud 17. märts 1987 Haedos) on Argentina jalgpallur. Ta mängib ründaja või ründava poolkaitsjana Argentina kõrgliiga klubis Platense. Vélez Sarsfield Argentina Primera División: 2005 Clausura Supercopa Argentina: 2013 Lazio Coppa Italia: 2008–09 Supercoppa Italiana: 2009 Boca Juniors Argentina Primera División: 2019–20 Supercopa Argentina: 2018 Copa de la Liga Profesional (1): 2020 Argentina U20 U20 maailmameistrivõistlused: 2007
Lülle

Lülle on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Torgu valda. Külas asuvad Lülle laevkalmed. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
BTA Baltic Insurance Company

BTA Baltic Insurance Company on Baltimaades tegutsev Lätis registreeritud kindlustusettevõte. Alates 2016 kuulub 90% BTA Baltic Insurance Company aktsiatest ettevõttele Vienna Insurance Group AG ja 10% aktsiatest ettevõttele Balcia Insurance SE. Ettevõte asutati 1993. Eestis tegutseb BTA Baltic Insurance Company Eesti filiaal. https://web.archive.org/web/20190202041831/https://www.bta.ee/ee/about/meist (vaadatud 30.01.2019) Koduleht
BTA

BTA võib tähendada järgmist: BTA Baltic Insurance Company, Läti ettevõte ...
Balti Meediateabe AS

Balti Meediateabe AS oli Eesti meediauuringuid teostav ettevõte. Ettevõtte juhataja oli Margo Veskimägi. 2001 ühines Balti Meediateabe AS ettevõttega AS Emor. 1997. aastal oli ettevõtte 60% aktsiate omanik Soome turu-uuringute firma Gallup, ülejäänud 40% firmast kuulus Eesti aktsiaseltsile Emor. Ettevõte tegutses kaubamärgi BMF Gallup Media all. "Uuringufirmad AS Emor ja Balti Meediateabe AS liituvad". Ärileht. 29. detsember 2000. Vaadatud 28. mail 2024. "«Baltic Media Book '98» sai valmis". Postimees. 22. november 1997. Vaadatud 28. mail 2024.
Cramo

Cramo Oyj on Soome ettevõte, mis rendib ehitusseadmeid ja -masinaid. Ettevõte asutati 1953. Eestis tegutseb sellele ettevõttele kuuluv Cramo Estonia AS. Koduleht
Ibeerid

Ibeerideks nimetasid antiikautorid Pürenee poolsaare ida- ja lõunaosa rahvaid, et eristada neid sisemaa rahvastest, kelle kultuur ja kombed olid teistsugused. Neist rahvastest kirjutasid Hekataios, Herodotos, Strabon ja Avienus, mainides hiljemalt alates 6. sajandist eKr järgmisi rahvanimesid: eliisikud, sordoonid, kerretaanid, airenosiinid, andosiinid, bergistaanid, ausetaanid, indigeedid, kastelaanid, latsetaanid, lajetaanid, kossetaanid, ilergeedid, jaketaanid, suessetaanid, sedetaanid, ilerkavoonid, edetaanid, kontestaanid, oretaanid, bastetaanid ja turdetaanid. Strabon ja Appianos nimetasid Ibeeriaks Pürenee poolsaare ala. Kuigi antiikallikad ei ole konkreetsete rahvaste asualades ja loetelus alati üksmeelel, oli kreeklaste ja roomlaste jaoks ibeeride põhitunnuseks nähtavasti keel, sest ibeerikeelsed raidkirjad esinevad laias laastus alal, mis antiikallikate järgi oli ibeeride asuala: rannikuvööndil, mis kulgeb endisest Languedoc-Roussilloni piirkonnast kuni Alicanteni ning ulatub sisemaale Ebro jõeorus, Segura jõeorus, La Mancha lõuna- ja idaosas ning Guadalquiviri ülemjooksu orus. Arheoloogiline ibeeri kultuur ei ole ühtne, vaid koosneb selgelt eristuvatest kultuuridest, millel on sageli ühisjooni ja mis mõnikord on seotud ka mitteibeeri rahvastega. Ibeere mainisid esimestena kreeka ajaloolased ja geograafid. Nad nimetasid ibeerideks ka Ibeeria kuningriigi rahvast praeguse Gruusia alal. Algselt kasutasid kreeklased seda sõna Vahemere lääneranniku kohta ja hiljem kogu Pürenee poolsaare kohta. Ibeeriaks nimetati ka kõiki selle rahvaid kokku.
Cramo Estonia

"Ehitustööriist" suunab siia. Eesti korvpalliklubi kohta vaata artiklit BC Kalev/Cramo. AS Cramo Estonia (varasema nimega AS Ehitustööriist) on Eesti ettevõte, mis rendib ehitusseadmeid ja -masinaid; ühtlasi Eesti suurim ettevõte selles valdkonnas. Aastast 2001 kuulub AS Cramo Estonia kontserni Cramo Oyj. Ettevõte asutati 1995 nime all AS Ehitustöörist. 2016 Tartu Kultuurikandja aunimetus (kultuurisõbralik ettevõte) https://www.cramo.ee/et/cramost/see-on-cramo (vaadatud 30.01.2019) Koduleht
Maantee küla

Maantee küla (Maanteeküla) on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Torgu valda. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Entec Eesti

OÜ Entec Eesti on Eesti projekteerimis- ja konsultatsiooniettevõte. Ettevõte asutati 1990 nimega AS Entec (allikates ka AS ENTEC[viide?]). 2007–2011 kandis ettevõte nime AS Pöyry Entec. Nime muutus tulenes sellest, et sel perioodil kuulus ettevõte Helsingi börsil noteeritud konsultatsioonifirmade kontserni Pöyry Plc. Alates 2011 kannab ettevõte nime OÜ Entec Eesti. http://www.entec.ee/?op=body&id=2 (vaadatud 30.01.2019) Koduleht
Torgu-Mõisaküla

Torgu-Mõisaküla on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Torgu valda ja kandis nime Mõisaküla. 1. jaanuaril 2006 elas külas 14 inimest. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Alternature: Over the Water Blue

"Alternature: Over the Water Blue" on Evelin Samueli album, mis ilmus 2002. Albumi tootis Universal Music AB. Over The Water Blue Come To Life Northern Gold Let Me Be The One For I Belong To You The Fields Of Alia Diamond Of Night The Journey Carry On The Jester's Silver Coin The Beggar's Eyes. https://www.discogs.com/Alternature-Over-The-Water-Blue/release/8656413 (vaadatud 30.01.2019) https://www.discogs.com/Alternature-Over-The-Water-Blue/release/8656413
Lõuna-Eesti Haigla

Lõuna-Eesti Haigla Võru maakonnas Võru vallas Meegomäe külas asuv haigla, mida haldab AS Lõuna-Eesti Haigla. Ettevõte kanti Äriregistrisse 2001. Anestesioloogia-intensiivravi osakond Operatsiooniplokk Kirurgiaosakond Sisehaiguste osakond Psühhiaatriaosakond Sünnitus- ja günekoloogia osakond Õendusabikeskus ja hooldekodu Taastusravikeskus Erakorralise meditsiini osakond Kiirabi Diagnostika teenistus. "Juhatus". AS Lõuna-Eesti Haigla. Originaali arhiivikoopia seisuga 13.03.2024. Vaadatud 13.03.2024. AS Lõuna-Eesti Haigla: Nõukogu[alaline kõdulink] http://www.leh.ee/index.php/home/uksused[alaline kõdulink] (vaadatud 30.01.2019) Koduleht
Euroopa Liidu Kõrgemate Kohtute Presidentide Ühendus

Euroopa Liidu Kõrgemate Kohtute Presidentide Ühendus koondab Euroopa Liidu liikmesriikide tsiviil- ja kriminaalvaidlusi lahendavate kõrgemate kohtute esimehi, mille eesmärk on edendada kõrgemate kohtute omavahelist koostööd ja infovahetust. Organisatsiooni liikmeteks on kõigi 28 Euroopa Liidu liikmesriigi kõrgemad kohtud. Vaatlejaliikme staatuses on Liechtensteini, Montenegro ja Norra ülemkohtud. Organisatsiooni varasemad presidendid on olnud Prantsuse kassatsioonikohtu, Suurbritannia, Taani, Austria, Hollandi ja Iirimaa ülemkohtu esimehed. Eesti Vabariigi Riigikohus on organisatsiooni liige alates selle loomisest 2004. aasta kevadel. 2014. aastal valiti Priit Pikamäe ühenduse juhatuse liikmeks, olles esimene Balti riikide kõrgemate kohtute esimees selles rollis. Organisatsiooni president oli 1. jaanuarist 2017 kuni 1. jaanuarini 2019 Priit Pikamäe. 2019. aastast on ühenduse president Luksemburgi ülemkohtu esimees Jean-Claude Wiwinius. Euroopa Kõrgemate Kohtute Presidentide Ühendus